2023.9.1.
HU
Az Európai Unió Hivatalos Lapja
L 216/7
MELLÉKLET
„ MELLÉKLET A határállomásokon végzett hatósági ellenőrzések alól mentesített összetett élelmiszer-készítmények jegyzéke (3. cikk)
Ez a jegyzék azon összetett élelmiszer-készítményeknek az Unióban használatos Kombinált Nómenklatúra (KN) szerinti felsorolását tartalmazza, amelyeket nem kell a határállomásokon elvégzendő hatósági ellenőrzésnek alávetni.
Megjegyzések a táblázathoz: (1) oszlop – KN-kód Ez az oszlop jelöli a KN-kódot.
A 2658/87/EGK rendelettel létrehozott KN a Harmonizált Áruleíró és Kódrendszeren (a továbbiakban: harmonizált rendszer, HR) alapul, amelyet a Vámigazgatások Világszervezetévé vált Vámegyüttműködési Tanács dolgozott ki, és amelyet a 87/369/EGK tanácsi határozat (1) hagyott jóvá.
A KN átveszi a HR vámtarifaszámait és hat számjegyű vámtarifaalszámait.
A hetedik és nyolcadik számjegy további KN-alszámokat jelöl.
Az »ex« szóval meg nem jelölt négy-, hat- vagy nyolc számjegyű kód használata esetén eltérő rendelkezés hiányában minden olyan összetett élelmiszer-készítmény, amelynek vámtarifaszáma ez a négy-, hat- vagy nyolc számjegy vagy ezzel kezdődik, mentesül a határállomásokon elvégzendő hatósági ellenőrzés alól.
Abban az esetben, ha bármely négy, hat vagy nyolc számjegyű kód alá tartozó összetett élelmiszer-készítménynek csak egy meghatározott része tartalmaz állati eredetű terméket, és az árunomenklatúrában az adott kódnak nincs bontása, a kódot az »ex« szóval jelölik meg.
Például az »ex 2001 90 65« tekintetében nincs szükség a határállomásokon történő ellenőrzésre a (2) oszlopban bemutatott termékek esetében.
(2) oszlop – Magyarázatok Ez az oszlop részletekkel szolgál a határállomásokon elvégzendő hatósági ellenőrzés alól mentesülő összetett élelmiszerkészítményekről.
KN-kódok
Magyarázatok
(1)
(2)
1704, ex 1806
Cukoráru (beleértve az édességet) és fehér csokoládé, kakaótartalom nélkül, valamint cukoráru (beleértve az édességet), csokoládé és más élelmiszer-készítmény, kenhető termék és italok készítéséhez használt készítmény, kakaótartalommal, amely megfelel a 3. cikk (1) bekezdésének a) pontjában foglalt követelményeknek.
ex 1902 19, ex 1902 30, ex 1902 40
Tészta, metélt és kuszkusz, amely megfelel a 3. cikk (1) bekezdésének a) pontjában foglalt követelményeknek.
ex 1904 10, ex 1904 20, ex 1904 90
Gabonából vagy gabonatermékekből puffasztással vagy pirítással előállított, elkészített élelmiszer, pirítatlan gabonapehelyből vagy pirítatlan és pirított gabonapehely vagy puffasztott gabona keverékéből előállított élelmiszer, amely megfelel a 3. cikk (1) bekezdésének a) pontjában foglalt követelményeknek (pl. reggeli gabonapehely, müzli, granola).
Rizsből és más gabonafélékből előállított, elkészített élelmiszer, amely megfelel a 3. cikk (1) bekezdésének a) pontjában foglalt követelményeknek.
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Kenyér, kalács, elkészített cukrászsütemény, keksz (beleértve a krékert is), gofri és ostya, kétszersült, pirított kenyér és hasonló pirított termék, valamint csipsz, amely megfelel a 3. cikk (1) bekezdésének a) pontjában foglalt követelményeknek.
(1) A Tanács 87/369/EGK határozata (1987.
április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).